CELEX: 32016R0812
Language: hu
Date: 2016-03-18 00:00:00
Title: A Bizottság (EU) 2016/812 felhatalmazáson alapuló rendelete (2016. március 18.) az Európai Szociális Alapról szóló 1304/2013/EU európai parlamenti és tanácsi rendeletnek az átalány alapú egységköltségeknek és egyösszegű átalányoknak a tagállami kiadások Bizottság általi visszatérítése céljából való meghatározása tekintetében történő kiegészítéséről szóló (EU) 2015/2195 felhatalmazáson alapuló rendelet módosításáról

24.5.2016   
            
            
               HU
            
            
               Az Európai Unió Hivatalos Lapja
            
            
               L 133/1
            
         A BIZOTTSÁG (EU) 2016/812 FELHATALMAZÁSON ALAPULÓ RENDELETE
   (2016. március 18.)
   az Európai Szociális Alapról szóló 1304/2013/EU európai parlamenti és tanácsi rendeletnek az átalány alapú egységköltségeknek és egyösszegű átalányoknak a tagállami kiadások Bizottság általi visszatérítése céljából való meghatározása tekintetében történő kiegészítéséről szóló (EU) 2015/2195 felhatalmazáson alapuló rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Szociális Alapról és az 1081/2006/EK tanácsi rendelet hatályon kívül helyezéséről szóló, 2013. december 17-i 1304/2013/EU európai parlamenti és tanácsi rendeletre (1) és különösen annak 14. cikke (1) bekezdésére,
   mivel:
   
               (1)
            
            
               A tagállamok költségeinek visszatérítéséhez alkalmazandó, átalány alapú egységköltségeket és egyösszegű átalányokat a tagállamok által benyújtott és a Bizottság által értékelt módszerek, többek között az 1303/2013/EU európai parlamenti és tanácsi rendelet (2) 67. cikkének (5) bekezdésében és az 1304/2013/EU rendelet 14. cikkének (2) és (3) bekezdésében meghatározott módszerek alapján kell megállapítani.
            
         
               (2)
            
            
               Tekintettel a tagállamok között egy adott művelettípusra vonatkozó költségszint tekintetében meglévő jelentős eltérésekre, indokolt, hogy a sajátosságok figyelembevétele érdekében az átalány alapú egységköltségek és egyösszegű átalányok meghatározása és összege tagállamonként és művelettípusonként különbözzön.
            
         
               (3)
            
            
               A Cseh Köztársaság és Belgium benyújtották a Bizottság által visszatérítendő, átalány alapú egységköltségek és egyösszegű átalányok meghatározására szolgáló módszereiket, amelyeket a Bizottság megfelelőnek ítélt kiadásaik visszatérítéséhez.
            
         
               (4)
            
            
               Az (EU) 2015/2195 felhatalmazáson alapuló bizottsági rendeletet (3) ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   Az (EU) 2015/2195 felhatalmazáson alapuló rendelet szövege III. és IV. melléklet formájában e rendelet mellékletének szövegével egészül ki.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. március 18-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 470. o.
   
   
      (2)  Az Európai Parlament és a Tanács 2013. december 17-i 1303/2013/EU rendelete az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről (HL L 347., 2013.12.20., 320. o.)
   
      (3)  A Bizottság 2015. július 9 –i (EU) 2015/2195 felhatalmazáson alapuló rendelete az Európai Szociális Alapról szóló 1304/2013/EU európai parlamenti és tanácsi rendeletnek az átalány alapú egységköltségeknek és egyösszegű átalányoknak a tagállami kiadások Bizottság általi visszatérítése céljából való meghatározása tekintetében történő kiegészítéséről (HL L 313., 2015.11.28., 22. o.).
   
      MELLÉKLET
      „
            III. MELLÉKLET
            
               A Cseh Köztársaság kiadásainak átalány alapú egységköltségek alapján történő visszatérítésére vonatkozó feltételek
            
            1.   Az átalány alapú egységköltségek meghatározása
            
            
                        Művelettípus
                     
                     
                        A mutató elnevezése
                     
                     
                        Költségkategória (1)
                        
                     
                     
                        A mutatókhoz tartozó mértékegységek
                     
                     
                        Összegek
                        (nemzeti valutában, azaz CZK-ban)
                     
                  
                        
                                    1.
                                 
                                 
                                    Új gyermekgondozási létesítmény létrehozása a foglalkoztatási operatív program „Supporting employment and workforce adaptability” 1. prioritási tengelyének (Prioritní osa 1 Podpora zaměstnanosti a adaptability pracovní síly) keretében megvalósuló támogatással
                                    (CCI 2014CZ05M9OP001)
                                 
                              
                     
                        Újonnan létrehozott férőhely új gyermekgondozási létesítményben
                     
                     
                        
                                    —
                                 
                                 
                                    berendezés beszerzése gyermekgondozási létesítmény számára,
                                 
                              
                                    —
                                 
                                 
                                    a gyermekek neveléséhez és oktatásához szükséges berendezés beszerzése (játék- és tanulási igény),
                                 
                              
                                    —
                                 
                                 
                                    a létesítmény létrehozását célzó projektszakasz irányítása.
                                 
                              
                     
                        Az új gyermekgondozási létesítményben újonnan létrehozott férőhelyek száma (2)
                        
                     
                     
                        20 053  hozzáadottérték-adóval együtt vagy 16 992  hozzáadottérték-adó nélkül
                     
                  
                        
                                    2.
                                 
                                 
                                    Meglévő létesítmény gyermekcsoporttá való átalakítása a foglalkoztatási operatív program „Supporting employment and workforce adaptability” 1. prioritási tengelyének (Prioritní osa 1 Podpora zaměstnanosti a adaptability pracovní síly) keretében megvalósuló támogatással
                                    (CCI 2014CZ05M9OP001)
                                 
                              
                     
                        Átalakított férőhely gyermekcsoportban (3)
                        
                     
                     
                        
                                    —
                                 
                                 
                                    berendezés beszerzése átalakított létesítmény számára,
                                 
                              
                                    —
                                 
                                 
                                    oktatási segédeszközök beszerzése,
                                 
                              
                                    —
                                 
                                 
                                    a létesítmény átalakítását célzó projektszakasz irányítása.
                                 
                              
                     
                        Az átalakítással létrehozott férőhelyek száma a gyermekcsoportban (4)
                        
                     
                     
                        9 518  hozzáadottérték-adóval együtt vagy 8 279  hozzáadottérték-adó nélkül
                     
                  
                        
                                    3.
                                 
                                 
                                    Gyermekgondozási létesítmény fenntartása a foglalkoztatási operatív program „Supporting employment and workforce adaptability” 1. prioritási tengelyének (Prioritní osa 1 Podpora zaměstnanosti a adaptability pracovní síly) keretében megvalósuló támogatással
                                    (CCI 2014CZ05M9OP001)
                                 
                              
                     
                        A gyermekgondozási létesítmény férőhelyenkénti kihasználtsága
                     
                     
                        
                                    —
                                 
                                 
                                    az oktató és a nem oktatással foglalkozó személyzet bérezése,
                                 
                              
                                    —
                                 
                                 
                                    a gyermekgondozási létesítmény fenntartása,
                                 
                              
                                    —
                                 
                                 
                                    a létesítmény igazgatása.
                                 
                              
                     
                        Férőhely-kihasználtság (5)
                        
                     
                     
                        628 (6)
                        
                     
                  
                        
                                    4.
                                 
                                 
                                    A gondozók továbbképzése a foglalkoztatási operatív program „Supporting employment and workforce adaptability” 1. prioritási tengelyének (Prioritní osa 1 Podpora zaměstnanosti a adaptability pracovní síly) keretében megvalósuló támogatással
                                    (CCI 2014CZ05M9OP001)
                                 
                              
                     
                        Gyermekgondozási létesítményben való foglalkoztatásra alkalmassá tevő gondozói képesítés megszerzése
                     
                     
                        
                                    —
                                 
                                 
                                    Szakképzés és vizsga szakképesítés megszerzése céljából
                                 
                              
                     
                        Azon személyek száma, akik szakképesítést szereznek gyermekgondozási létesítményben gondozóként való foglalkoztatás céljából
                     
                     
                        14 178 
                     
                  
                        
                                    5.
                                 
                                 
                                    Ingatlanbérlés gyermekgondozási létesítmények számára a foglalkoztatási operatív program „Supporting employment and workforce adaptability” 1. prioritási tengelyének (Prioritní osa 1 Podpora zaměstnanosti a adaptability pracovní síly) keretében megvalósuló támogatással
                                    (CCI 2014CZ05M9OP001)
                                 
                              
                     
                        A gyermekgondozási létesítmény férőhelyenkénti kihasználtsága
                     
                     
                        
                                    —
                                 
                                 
                                    Ingatlanbérlés gyermekgondozási létesítmények számára
                                 
                              
                     
                        Férőhely-kihasználtság (5)
                        
                     
                     
                        56 (6)
                        
                     
                  2.   Az összegek kiigazítása
            
            Nem alkalmazandó.
         
         
            IV. MELLÉKLET
            
               Belgium kiadásainak átalány alapú egységköltségek alapján történő visszatérítésére vonatkozó feltételek
            
            1.   Az átalányalapú egységköltségek meghatározása
            
            
                        Művelettípus
                     
                     
                        A mutató elnevezése
                     
                     
                        Költségkategória
                     
                     
                        A mutatókhoz tartozó mértékegységek
                     
                     
                        Összegek
                        (EUR-ban)
                     
                  
                        
                                    1.
                                 
                                 
                                    Egyéni szakképzés (IBO) az ESZA operatív programja 1. prioritási tengelyének (8.1. beruházási prioritás) vagy 3. prioritási tengelyének (9.1. beruházási prioritás) keretében megvalósuló támogatással
                                    (2014BE05SFOP002)
                                 
                              
                     
                        Az egyéni szakképzést (IBO) sikerrel végzők száma
                     
                     
                        Az egyéni szakképzés (IBO) folyamán felmerülő elszámolható költségek összes kategóriája
                     
                     
                        Az egy (vagy több) egyéni szakképzésben részt vevők száma (akik az IBO online alkalmazásában egyéni szerződésszámmal regisztráltak), tehát akik
                        
                                    —
                                 
                                 
                                    IBO-tanácsadásban is részesültek (egyéni sorszámmal regisztráltak az MLP-ügyféladatbázisban)
                                 
                              
                                    —
                                 
                                 
                                    és akik egyéni szakképzése az adott naptári évben lezárult (és regisztrálásra került az IBO online alkalmazásában)
                                 
                              
                                    —
                                 
                                 
                                    és akik közülük a legutóbb elvégzett egyéni szakképzés végét követő három hónapos időszak tetszőleges pillanatában (alkalmazottként és/vagy önálló vállalkozóként) munkaviszonyban voltak.
                                 
                              
                     
                        1 439,55  (7)
                        
                     
                  
                        
                                    2.
                                 
                                 
                                    VDAB-szakképzés az ESZA operatív programja 1. prioritási tengelyének (8.1. beruházási prioritás) vagy 3. prioritási tengelyének (9.1. beruházási prioritás) keretében megvalósuló támogatással
                                    (2014BE05SFOP002)
                                 
                              
                     
                        A szakképzést sikerrel végzők száma
                     
                     
                        A VDAB-szakképzés folyamán felmerülő elszámolható költségek összes kategóriája
                     
                     
                        Az egy (vagy több) szakképzésben részt vevők száma (akik egyéni sorszámmal regisztráltak az MLP-ügyféladatbázisban)
                        
                                    —
                                 
                                 
                                    és akik szakképzése az adott naptári évben lezárult (és regisztrálásra került az MLP-ügyféladatbázisban)
                                 
                              
                                    —
                                 
                                 
                                    és akik közülük a Dimona és az RSVZ-adatbázis szerint a (legutóbb elvégzett) képzés végét követő három hónapos időszak tetszőleges pillanatában (alkalmazottként és/vagy önálló vállalkozóként) munkaviszonyban voltak (8).
                                 
                              
                     
                        8 465,80  (7)
                        
                     
                  2.   Az összegek kiigazítása
            
            Nem alkalmazandó.
         ”
      
         (1)  Az említett költségkategóriák az alábbiakban felsorolt esetek mindegyikében a szóban forgó művelettel kapcsolatos összes költségre kiterjednek, az 1. és 2. művelettípus kivételével, amelyek más költségkategóriákat is magukban foglalhatnak.
      
         (2)  Azaz az új gyermekgondozási létesítmény befogadóképességének részeként a tagállami jogszabályoknak megfelelően nyilvántartott férőhely, amellyel kapcsolatban a szükséges berendezések beszerzését írásbeli bizonyítékokkal igazolni tudják.
      
         (3)  „Gyermekcsoport” alatt a gyermekgondozási szolgáltatások nyújtásáról szóló tagállami jogszabályoknak megfelelően nyilvántartott gyermekcsoport értendő.
      
         (4)  Azaz egy meglévő létesítménynek a tagállami jogszabályoknak megfelelően újonnan nyilvántartásba vett gyermekcsoportjában kialakított, a csoport hivatalos befogadóképességének részét képező férőhely, amellyel kapcsolatban a szükséges berendezések beszerzését írásbeli bizonyítékokkal igazolni tudják.
      
         (5)  A férőhely-kihasználtság az az érték, amelyet úgy kapunk, hogy elosztjuk a létesítményt hat hónapon keresztül fél napra látogató gyermekek számát a létesítmény hat hónapon keresztüli, fél napra lebontott maximális befogadóképességével, majd megszorozzuk százzal.
      
         (6)  Ez az összeg jár a férőhelyenkénti kihasználtság minden százalékpontja után, legfeljebb 75 százalékpontig, 6 hónapon keresztül. Ha a férőhely-kihasználtság nem éri el a 20 %-ot, akkor nem kerül sor visszatérítésre.
      
         (7)  Adott esetben ebből az összegből le kell vonni az egyéb európai strukturális és beruházási alapokból és más uniós eszközökből nyújtott támogatást.
      
         (8)  A „célcsoport-specifikus fejlődési utak” és a „nyelvi támogatás” pontban feltüntetett képzések nem számítanak.